b'\n_START_ARTICLE_\nJoensuun nuorisovaltuusto\n_START_PARAGRAPH_\nJoensuun nuorisovaltuusto on joka toinen vuosi vaaleilla valittava joensuulaisten nuorten \xc3\xa4\xc3\xa4nitorvi. Se vaikuttaa Joensuun kunnallispolitiikassa: se toimii nuorten edunajajana ja yhteyten\xc3\xa4 p\xc3\xa4\xc3\xa4tt\xc3\xa4jiin. Nuorisovaltuusto vaikuttaa nuorten asioihin aloittein ja kannanotoin, mielenosoituksin, tekem\xc3\xa4ll\xc3\xa4 kyselyit\xc3\xa4 ja mielipidetutkimuksia. Se my\xc3\xb6s j\xc3\xa4rjest\xc3\xa4\xc3\xa4 tapahtumia, seminaareja ja tapaamisia. Nuorisovaltuusto on my\xc3\xb6s edustanut kaupungin nuoria eri kansainv\xc3\xa4lisiss\xc3\xa4 yhteyksiss\xc3\xa4._NEWLINE_Valtuusto pit\xc3\xa4\xc3\xa4 kokouksia kerran kuukaudessa. Kokouksista ilmoitetaan nuorisovaltuuston internet- ja Facebook-sivuilla. Lis\xc3\xa4ksi se osallistuu kaupungin lautakuntien ty\xc3\xb6skentelyyn. Valtuusto toimii itsen\xc3\xa4isesti mutta osana Joensuun nuorisotoimen toimintaa._NEWLINE_Nykyisess\xc3\xa4 valtuustossa on 20 j\xc3\xa4sent\xc3\xa4 ja 10 varaj\xc3\xa4sent\xc3\xa4. Sen puheenjohtaja (2019\xe2\x80\x93) on Iina laakkonen._NEWLINE_Valtuusto on toiminut vuodesta 1999. Sen ensimm\xc3\xa4isen\xc3\xa4 puheenjohtajana toimi Antti \xc3\x96ystil\xc3\xa4.'